Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 792

1. A képzési cél Olyan szakemberek képzése, akik az észt nyelvet szóban és írásban magas szinten használni tudják, az észt nyelv- és irodalomtudomány területén elméletileg megalapozott szakmai ismeretekkel és az észt kultúráról átfogó tájékozottsággal rendelkeznek, s ezen ismeretek és készségek birtokában képesek tanult szakmájuk sokoldalú, inter- és multidiszciplináris gyakorlati és elméleti művelésére és alkotó szellemű alkalmazására a tudományos, kulturális és kormányzati életben (kutatóintézetek, könyvkiadás, tömegkommunikációs eszközök, minisztériumok), valamint a magyar—észt kulturális kapcsolatok ápolása terén; képesek fordító- és tolmácstevékenység végzésére; ismerik Magyarország társadalmi-gazdasági és környezeti helyzetét és problémáit, és ismereteiket képesek átadni, illetve alkalmazni hivatásuk gyakorlása során. A szak — első alapképzésben — csak kétszakos képzés keretében végezhető. A szakon tanári képesítést nem lehet szerezni.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes